paragraph_text: Dana 7. srpnja 1865. godine vjenčao se s Evelinom de Rothschild (1839. – 1866.), kćerkom Lionela de Rothschilda (1808. – 1879.), koja je umrla na porodu, zajedno sa sinom. Unatoč tragičnoj supruginoj sudbini, Ferdinand je ostao živjeti u zemlji svoje supruge i svoje majke Charlotte te je 1874. godine kupio zemljište u Aylesbury Vale, gdje je 1883. godine podignuo ljetnikovac Waddesdon Manor, u kojem je sakupio impresivnu kolekciju umjetnina. Dosta vremena je provodio sa sestrom Alicom Charlottom (1847. – 1922.), kojoj je ostavio imanje u nasljedstvo.